KINNITATUD

RMK riigihangete osakonna

juhataja käskkirjaga 1-47.2805/1

## Hanke ülevaatlikud andmed

1.1. Hanke nimetus: **Looduskaitselised hooldustööd 2023-2027**

1.2. Viitenumber: 259859

1.3. Klassifikatsioon: 77210000-5 Metsaraieteenused; 77230000-1 Mitmesugused metsandusega seotud teenused, 77211000-2 Metsaraiega seotud teenused; 77211400-6 Puulangetamisteenused; 77313000-7 Parkide hooldusteenused; 77211500-7 Puuhooldusteenused

1.4. Hankemenetluse liik: avatud hankemenetlus

## Teave hanke alusdokumentide, pakkumuste esitamise ja avamise kohta

### Hanke alusdokumendid, tehniline info, hanke lühikirjeldus

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hanke alusdokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### Pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil https://riigihanked.riik.ee hanketeates toodud ajaks.

### Pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke lühikirjeldus

### Hankija soovib riigihanke tulemusena tellida looduskaitseliste hooldustööde teenust

### raamlepingute ja nende alusel sõlmitavate hankelepingute kaudu. Hankija soovib hankemenetluse läbiviimise tulemusena sõlmida kaks raamlepingut alljärgnevalt:

### üks mitme pakkujaga raamleping (vorm lisa 1) kuni 25 (kahekümne viie) osalejaga, mille alusel korraldab hankija edaspidi raamlepingus osalejate vahel minikonkursse hankelepingute sõlmimiseks, ja;

* + 1. üks ühe pakkujaga raamleping (vorm lisa 2), mille alusel sõlmib hankija ühe hankelepingu käesoleva riigihanke alusdokumentides näidistöö kirjelduses esitatud lähteülesandes kirjeldatud looduskaitseliste hooldustööde teostamiseks.

### Hanke alusdokumentides kirjeldatakse, millisel viisil leiab hankija hankemenetluse tulemusena nii mitme pakkujaga raamlepingus osalevad edukad pakkujad kui samaaegselt ka ühe pakkujaga raamlepingus osaleva eduka pakkuja, kes samaaegselt osaleb ka mitme pakkujaga raamlepingus.

### Hanke alusdokumentides kirjeldatakse, millisel viisil sõlmib hankija mitme pakkujaga sõlmitud raamlepingu alusel korraldatavate minikonkursside tulemusena hankelepinguid ja millisel viisil sõlmib hankija ühe pakkujaga sõlmitud raamlepingu alusel ühe hankelepingu näidistöö kirjelduses esitatud lähteülesandes kirjeldatud looduskaitseliste tööde teostamiseks.

### Hange ei ole jaotatud osadeks, kuna hankija poolt kavandatud ülesehitusega saavutatakse hanke osadeks jaotamisega sarnased eesmärgid ilma hanget tavapärasel viisil osadeks jaotamata.

### Mitme pakkujaga raamlepingus on kavandatud osalema kuni 25 (teatud tingimustel rohkem) pakkujat, mille kaudu on tagatud konkurents ja kaasajastatud hindade saamine minikonkursside korraldamise kaudu.

### Ühe pakkujaga raamlepingu alusel on kavandatud hanke alusdokumentides kirjeldatud näidistöö lähteülesande osas kehtiva ja siduva ühe hankelepingu sõlmimine lähteülesandes kirjeldatu tegelikuks realiseerimiseks. Hanke sellise ülesehituse kaudu on tagatud hankes reaalsete ja tõsiste pakkumuste esitamine ja konkurents.

### Raamlepingute eeldatav kogumaksumus on kokku 4 020 000 EUR ilma käibemaksuta ning maksimaalne võimalik kogumaksumus on kuni 6 040 000 EUR ilma käibemaksuta. Sellest:

* + 1. mitme pakkujaga raamlepingu eeldatav kogumaksumus on 4 000 000 EUR ilma käibemaksuta ning maksimaalne võimalik kogumaksumus on kuni 6 000 000 EUR ilma käibemaksuta, ning;
    2. ühe pakkujaga raamlepingu eeldatav kogumaksumus on 20 000 EUR ilma käibemaksuta ning maksimaalne võimalik kogumaksumus on kuni 40 000 EUR ilma käibemaksuta.

## Hankes tellitavate teenuste kirjeldus

### Hankes tellitakse töid alljärgnevatele looduskaitselistele tööde gruppidele:

* + 1. Kaitsealuste parkide hooldustööd
    2. Koosluste hooldustööd
    3. Maastiku hooldustööd
    4. Liigi elupaiga taastamis- ja hooldustööd
    5. Üksikobjektide hooldustööd
    6. Probleemliikide tõrjetööd (n. suure-läätspuu tõrje)
    7. Laoplatside koristustööd

### Tellitavate tööde kirjeldused:

### Võsaraietööd - võsaraie all mõeldakse võsasaega keskmiselt kuni 8 cm diameetriga puittaimede raiet või rohttaimede niitmist.

### Raiutud puidu, niite tööalalt eemaldamine, ladustamine, põletamine või utiliseerimine - raiutud puidu ja niite kokku kogumine ja tööalalt eemaldamine kas mehhaniseeritult või käsitsi.

### Raiejäätmete koristamine – tööalalt või laoplatsilt eemaldatakse kõik raiejäätmed, mis on pikemad kui 0,5 m ja/või jämedamad kui 5 cm; ümarpuidu- ja hakkeladudesse maha jäänud raidmete ja raiejäätmete koristamine freesimise-, raiejäätmete oksapurustajaga purustamise või raidmete ja raiejäätmete põletamise teel.

### Üksikpuude ja lamapuude raie, järkamine – kasvavate puude langetamine mootorsaega, langetatud- ja lamatüvede laasimine ning järkamine, üksikute ohtlike puude langetamine ja/või tüügastamine.

### Puude lõhkumine – kuni 60 cm pikkuste pakkude lõhkumine küttepuudeks.

### Üksikkändude freesimine - raiejärgselt lubatust kõrgemaks jäänud kändude purustamine ekskavaatori poomi külge või muu samaväärse rasketehnika teljest eemale sirutuva masti, poomi vms külge kinnitatud puurimis-, freesimisseadme abil või autonoomse kännufreesiga.

### Rohttaimede niitmine - parkide, koosluste, elupaikade jt objektide niitmine hooldusniidukiga, kettpurustiga või muu niitmiseks sobiva seadmega.

### Puidu kokkuvedu - ümarpuidu, raidmete ja tüveste kokkuvedu ja sorteeritult virnastamine vahelaoplatsile

### Juurimine – põõsaste, puhmastaimede juurimine ekskavaatori noole külge kinnitatud kahvli kujulise tööorgani, kitsa kopa või traktori haakes olevat juurimiseks kohandatud tööorganiga või kuni paari aastaste seemikute käsitsi juurimine

### Tellitavad teenused kirjeldatakse igakordselt minikonkursi tehnilisele kirjeldused Tegelik tasustatav töömaht on objektil aktiga vastuvõetud töömaht. Töömahu suurenemisele või vähenemisele ei ole seatud piiranguid, s.o oluline on teostada kõik hankedokumentides kirjeldatud nõutavad tööd objektil olenemata töömahust.

### Hankija võib esitada igakordse minikonkursi tehnilises kirjelduses nõudeid kasutatavale tehnikale, tööjõule jm. Selliste nõuete kehtestamise eesmärgiks on valdavalt näiteks keskkonna säästmine, teenuste osutamise võimalikkus või lubatavus ainult teatud kindla tehnoloogiaga või kindlal ajavahemikul või ainult teatud kindla kvalifikatsiooniga spetsialistide poolt, spetsialistide ja raie- vms tööliste eelnev kohustuslik juhendamine vms, aga see loetelu ei ole ammendav.

### Hankija võib vajadusel vastavalt tööde iseloomule (näiteks tööde keerukusaste, tööde teostamise lühike aeg või ajaline piirang vms) esitada pakkujale minikonkursil täiendavaid kvalifitseerimis- ja/või vastavustingimusi teenuste osutamise eest vastutavate isikute kutsekvalifikatsiooni kohta tehnilise ja kutsealase pädevuse vastavuse kontrollimiseks, järgmiselt:

### võsasaetööde ja üksikpuude, lamapuude raie teostamiseks peab pakkuja kaasama tööde vahetule teostamisele nõutava arvu kutsetunnistusega raietöölisi (võsasaemehi), kes peavad omama vähemalt kutsekvalifikatsiooni: „Raietööline, tase 3“ või „Metsur, tase 4“ või sellega samaväärset või kõrgemat kutsekvalifikatsiooni.

### üksikpuude raie teostamiseks peab pakkuja kaasama arboristitööde vahetule teostamisele nõutava arvu kutsetunnistusega arboriste, kes peavad omama vähemalt kutsekvalifikatsiooni: Arborist, tase 4 või sellega samaväärset või kõrgemat kutsekvalifikatsiooni.

### Raamlepingu ja hankelepingute kehtivusaja jooksul on pakkujal lubatud esitada lisaks raietööliste andmeid, varem esitatud raietöölisi asendada ja vahetada tingimusel, et uued raietöölised vastavad hankedokumentides nõutud kompetentsidele.

### Looduskaitselisi hooldustöid teostatakse üle Eesti objektipõhiselt. Hankija kirjeldab igakordselt minikonkursil teenuste tellimise ala või piirkonna.

### Töö teostaja peab täitma juhendeid „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“, samuti muid RMK juhendeid, mis asendavad neid juhendeid või mis kehtestatakse eesmärgiga reguleerida raamlepinguga tellitavate teenuste valdkonda eelkõige keskkonna säästmise, teenuse operatiivse tellimise ja osutamise jms aspektist. Sellised juhendid loetakse Hankija poolt teenuse osutamisele seatavate tingimuste osaks.

### Tellija poolt antakse töövõtjale tööala piiride kohta \*.gpx või \*.kml formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada.

### Pakkuja on kohustatud taastama või hüvitama tööde käigus hävinenud või kahjustatud objektid (maaüksuse piiritähised jms.).

### Juhul kui juurdepääsutee tööobjektile kulgeb läbi eramaade või mitte hankija haldamisel olevate avalik-õiguslike isikute maade edastatakse hankijale teadaolevad maaomanike kontaktid tööde üleandmisel. Pärast tööde lõppu hiljemalt 5 kalendripäeva jooksul või esimesel võimalusel peale sobiva ilmastiku saabumist peab koristama eramaale kukkunud raiejäätmed (oksad jms) ning taastama rikutud ligipääsud. Maaomanikule tuleb hüvitada kõik oma tegevusega või tegevusetusega tekitatud kahjud.

### Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

### Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle ära pakkumuses. Samaväärsuse kontrollimiseks esitab pakkuja selgitused ja tõendid.

## Näidisobjekti kirjeldus

### Teenuse üldnõuded:

1. Tööobjektide töömaht on hinnanguline. Tegelik tasustatav maht on objektil aktiga vastuvõetud töömaht, mis võib erineda kirjeldatud mahust. Oluline on teostada kõik kirjeldatud tööd.
2. **Tööala pind on antud projektsiooni pinnana kaardil.** See tähendab, et tegelike tööalade pindalad on kirjeldatust suuremad.
3. Tööde teostamisel ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale.
4. Tööde teostamisel ei tohi kahjustada teekatendit, liikluskorraldusvahendeid, külgnevate kinnistute vara ning teisi objekte. Tööde teostaja kohustub hüvitama kõik oma tegevusega või tegevusetusega tekitatud kahjud.
5. Vajadusel hangib pakkuja vajalikud kooskõlastused tööde läbiviimiseks (Päästeamet, Transpordiamet, liinide valdajad jms) ja katab kõik sellega kaasnevad kulud. Samuti on pakkuja kanda kõik kulud, mis kaasnevad hinnapakkumise koostamisega ja objekti eelneva ülevaatusega.
6. Enne töödega alustamist on nõutav, et töövõtja osaleb tellija poolt looduses töö ettenäitamisel ja üleandmisel, mille käigus näidatakse tellija tööjuhi poolt kätte tööala piirid, vaadatakse üle tööde tingimused, asukohad, saadakse vajadusel tellija tööjuhilt ajaliselt asjakohastatud info jm.
7. Objektidega on võimalik eelnevalt tutvuda: Harti Paimets, telefon 503 6358, e-post [harti.paimets@rmk.ee](mailto:harti.paimets@rmk.ee)

### Objekt 1. Kostivere urgete hooldustööd

1. Kostivere urked asuvad Harjumaal, Parasmäe külas, Kostivere maastikukaitsealal maakatastritunnus 24504:008:1078. RMK metsakvartalil JG333 er. 1; 2; 5; 8.
2. **Tööobjekti pindala on 5,51 ha.**
3. Töö eesmärgiks on urgete eksponeerimine ning ala korrastamine.
4. Tööde kirjeldus:

**Võsaraietööd**

Tööobjekt koosneb kahest urkest ja urgete juurde viivast rajast. Suurema urke pindala on ca 3,50 ha ja väiksema pind ca 1,74 ha, kokku 5,24 ha, tööalale lisandub urgete juurde viiv jalgrada, mida tuleb trimmerdada vähemalt 1 m laiuselt. Samuti arvestada, et hein ja võsa trimmerdatakse lisaks urgetele 2 m laiuselt urgete välispiirist (kohtades, kus tööala piir kattub urgete servaga).

Urkeid ning nende juurde viivat rada tuleb trimmerdada kaks korda suve jooksul.

1. kord ajavahemikul 10.06. – 22.06.2023.a.

2. kord ajavahemikul 01.08. – 14.08.2023.a.

Trimmerdama peab võimalikult madalalt. Niite kõrgus ei tohi olla kõrgem kui 10 cm.

Tööalad ei ole looduses tähistatud. Töövõtjale antakse tööobjektide piirid gpx ja/või kml failina. Urgetest ja nende lähiümbrusest tuleb koristada prügi. Koristatud prügi tuleb alalt ära viia ning nõuetekohaselt utiliseerida.

1. Tööde teostamise tähtajad on järgmised:

Esimene trimmerdamine **22. juuni 2023**

Teine trimmerdamine **14. august 2023**

6. Hinnapakkumine tuleb esitada niidetud ja korrastatud tööala hektari kohta.

Pilt, millel on kujutatud kaart

Kirjeldus on genereeritud automaatselt7. Asendiplaan:

### Objekt 2. Oru pargi hooldustööd

1. Tööobjekt asub Ida-Virumaal, Toila vallas Toila Alevikus, katastriüksusel 80201:001:0587; RMK metsakvartalil JH141 er. 4.
2. Tööobjekti **pindala on 3,9 ha.**
3. Teostatavad tööd:

**Võsaraietööd ja rohttaimede niitmine**

Kogu tööalalt tuleb hekseldada kõrgrohustu, peenvõsa ja kännuvõsud (kaasa arvatud suurte puude võrade alt ja sõnajalgade vahelt). Lauged niidualad tulevad hekseldada mehhaniseeritult. Purustatud niidet ei ole vaja koristada. Juhul, kui niitu niidetakse niidukiga, mis heina ei purusta, siis tuleb niide koristada ja alalt ära vedada.Nõlvadel on lubatud säilitada vanemaid kompaktseid põõsaid ning madalaid põõsaid (nt. magesõstar), mis ei varja vaadet niidule. Ürgoru nõlvad ning pargi puude alused, mida ei ole võimalik mehhaniseeritult hekseldada tuleb niita (trimmerdada) käsitsi. Raidmed, mis on pikemad kui 1 m tulevad alalt kokku koguda ja ära viia või utiliseerida kohapeal kasutades selleks väiksemat hakkurit. Hakke võib alale laiali laotada. Lubatud on raidmete põletamine kohapeal. Põletamisel tagada tuleohutus. Kogu tööalalt tuleb koristada ja nõuetekohaselt utiliseerida olmeprügi (joogitaara, kilekotid jms.). Trimmerdada ja hekseldada tuleb võimalikult madalalt. **Niide ja kännud ei tohi jääda kõrgemad kui 5 cm. Madalamaks tulevad lõigata kõik vanad lubatust kõrgemaks jäänud kännud.**

**Üksikpuude ja lamapuude raie**

Kogu niidualalt tuleb eemaldada tuulemurd ja sinna kukkunud niitmist segavad oksad. Hanke ettevalmistamise ajal alal tuulemurru puid ei olnud.

Looduses tööala tähistatud ei ole. Tellija annab töövõtjale \*.gpx või \*.kml formaadis failid tööala piiride tuvastamiseks ja/või vajadusel tööala piir tähistatakse looduses Tellija poolt töö üleandmisel Töövõtjale.

NB! Niidu järskude nõlvadel võsalõikajaga töötamisel on vajalik kasutada turvavarustust!

Tööde käigus ei tohi kahjustada pinnast ning alal kasvavaid puid ja põõsaid.

1. Tööd teostada ajavahemikul **10. juuli - 30. september 2023.a.**
2. Hinnapakkumine tuleb teha eurodes hekseldamise hektari kohta ning tööalalt ühe murdunud puu koristamise ja alalt eemaldamise maksumuse kohta.
3. Asendiplaan:

Pilt, millel on kujutatud kaart

Kirjeldus on genereeritud automaatselt

### Näidistöö eeldatav maksumus

Ühe pakkujaga raamlepingu alusel vastavalt näidistöö kirjelduses esitatud lähteülesandele sõlmitava hankelepingu eeldatav kogumaksumus on 20 000 eurot (ilma käibemaksuta). Ühe pakkujaga raamlepingus nähakse ette hankija võimalus paluda pakkujal pakkumust täiendada.

## Mitme pakkujaga raamlepingu alusel korraldatavate minikonkursside läbiviimine ja tehnilised kirjeldused

### Minikonkursside läbiviimine

Minikonkursside läbiviimine on kirjeldatud mitme pakkujaga sõlmitava raamlepingu vormis (Lisa 1 - Mitme pakkujaga raamlepingu vorm).

### Minikonkursside tehnilised kirjeldused

### Mitme pakkujaga raamlepingu alusel korraldatavate minikonkursside tehnilised kirjeldused esitatakse nende minikonkursside hanke alusdokumentides. Kõikide selliste minikonkursside ja nende alusel vastavalt hanke alusdokumentide lisas 3 esitatud vormile sõlmitava hankelepingu esemeks on looduskaitseliste hooldustööde teostamise teenus. Tellitavad teenused, töömaht ja objekti asukoht jm. nõuded kirjeldatakse igakordselt minikonkursi tehnilises kirjelduses.

## Pakkumuse hinna ja eseme väljendamise viis ning hindamiskriteeriumid avatud menetlusega riigihankes

* 1. Iga pakkuja võib esitada ainult ühe pakkumuse raamlepingute sõlmimiseks. Mitme pakkumuse esitamise korral tunnistab hankija vastavaks ainult kõige madalama näidistöö maksumusega pakkumuse ja lükkab ülejäänud tagasi, kui hanke alusdokumentidele mittevastavad. Juhul, kui esitatud pakkumused on võrdselt madalama maksumusega, siis heidetakse pakkumuste vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  2. Pakkuja esitab lisaks eRHR süsteemis esitatavale näidistöö pakkumuse maksumusele ka hankedokumentide Lisa 4 – Hinnapakkumuse vormi. eRHR süsteemis märgib pakkuja ainult Lisa 4 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 4 – Hinnapakkumuse vormil pakutud pakkumuse maksumust, eeldusel, et ei esine arvutusvigu.
  3. Pakkuja pakub näidistöö maksumuse eurodes ilma käibemaksuta.
  4. Näidistöö hinna pakkumisel tuleb arvestada, et pakkumus on üheaegselt kehtiv ja siduv nii mitme pakkujaga raamlepingu edukate pakkujate leidmiseks kui ka ühe pakkujaga raamlepingu eduka pakkuja leidmiseks läbiviidaval pakkumuste hindamisel.
  5. Hankija hindab vastavaks tunnistatud pakkumusi näidistöö maksumuse alusel põhimõttel „vähim on parim“. See tähendab, et edukaks tunnistamiseks järjestatakse vastavaks tunnistatud pakkumused, alustades madalaima näidistöö maksumusega pakkumusest ja lõpetades kõrgeima näidistöö maksumusega pakkumusega.
  6. Hankija tunnistab mitme pakkujaga raamlepingu sõlmimise jaoks edukaks kuni 25 (kakskümmend viis) madalaima näidistöö maksumusega pakkumust ja mitme pakkujaga raamleping sõlmitakse kuni 25 (kakskümmend viis) madalama maksumusega esitanud pakkujaga, kui piisav arv pakkujaid on esitanud vastavaks tunnistatud pakkumused. Juhul, kui selliseid pakkujaid on vähem kui 25 (kakskümmend viis), sõlmitakse raamleping väiksema arvu pakkujatega. Juhul, kui selliseid pakkujaid on vähem kui 2 (kaks), siis hankija konkurentsi puudumise tõttu mitme pakkujaga raamlepingut ei sõlmi. Juhul, kui pakkumuste maksumuste järjestuses 25.-ndal kohal on rohkem kui üks pakkumus (täpselt võrdse maksumusega pakkumused), tunnistatakse mitme pakkujaga raamlepingu sõlmimise jaoks edukaks rohkem kui 25 pakkumust vastavalt pakkumuste maksumuste järjestuses 25.-ndal kohal olevate täpselt võrdse maksumusega pakkumuste ja pakkumuste maksumuste järjestuses neist eespool olevate pakkumuste koguarvule (see tähendab, et kirjeldatud tingimuse esinemisel tunnistatakse konkurentsi edendamise eesmärgil edukaks rohkem, kui 25 pakkumust).
  7. Hankija tunnistab ühe pakkujaga raamlepingu sõlmimise jaoks edukaks ühe kõige madalama pakkumusega maksumuse, kes tunnistatakse seeläbi samaaegselt edukaks nii hanke alusdokumentide p 7.6. kui 7.7. alusel. Juhul, kui võrdselt madalama maksumusega pakkumuse on esitanud rohkem, kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  8. Ühegi kuluartikli maksumust, mis on pakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## Hankija sätestatud tingimused raamlepingute sõlmimisel

### Mitme pakkujaga raamleping

Mitme pakkujaga raamleping sõlmitakse tähtajaga kuni 48 kuud või kuni raamlepingu maksimaalse võimaliku kogumaksumuse täitumiseni, sõltuvalt sellest, kumb tingimus saabub varem. Hankija soovib raamlepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist. Hankija ei ole raamlepingu täitmisel seotud lepingu eeldatava mahuga, teenuseid tellitakse vastavalt reaalsele vajadusele ja olemasolevatele võimalustele. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

### Ühe pakkujaga raamleping

Ühe pakkujaga raamleping sõlmitakse tähtajaga kuni 31.10.2023 või kuni raamlepingu maksimaalse võimaliku kogumaksumuse täitumiseni, sõltuvalt sellest, kumb tingimus saabub varem. Hankija soovib raamlepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

## Hanke alusdokumentide lisad

### Lisa 1 – Mitme pakkujaga raamlepingu vorm

### Lisa 2 – Ühe pakkujaga raamlepingu vorm

### Lisa 3 – Hankelepingu vorm

### Lisa 4 – Hinnapakkumuse vorm

### Lisa 5 – Näidistöö kaardikihid

### Lisa 6 – Pakkumuses kasutatavad vormid